ai4bharat/Pralekha huggingface dataset:
രാജ്യരക്ഷാ മന്ത്രാലയം
173 അതിർത്തി /തീരദേശ ജില്ലകളിലായി എൻസിസി വിപുലീകരണ പ്രവർത്തനം നടത്തുന്നു
രാജ്യത്തെ യുവാക്കളുടെ അഭിലാഷങ്ങളെ സാക്ഷാത്കരിക്കുന്നതിന്റെ ഭാഗമായി നാഷണൽ കേഡറ്റ് കോർപ്സ്- എൻസിസി യുടെ വിപുലീകരണ പദ്ധതിക്ക് പ്രതിരോധമന്ത്രി രാജ്നാഥ് സിംഗ് അംഗീകാരം നൽകി. പ്രധാനമന്ത്രി നരേന്ദ്രമോദി രാജ്യത്തോടുള്ള സ്വാതന്ത്ര്യദിന അഭിസംബോധനയിലാണ് പദ്ധതിയുടെ നിർദ്ദേശം പ്രഖ്യാപിച്ചത്. 173 തീരദേശ/ അതിർത്തി ജില്ലകളിൽ നിന്നായി ഒരു ലക്ഷത്തോളം കേഡറ്റുമാരെ എൻ. സി സിയുടെ ഭാഗമാക്കും. ഇതിൽ മൂന്നിലൊന്നും പെൺകുട്ടികൾ ആയിരിക്കും. അതിർത്തി/ തീരദേശ ജില്ലകളിൽ എൻസിസി യൂണിറ്റുകൾ ആരംഭിക്കുന്നതിന് ആയിരത്തോളം സ്കൂളുകളെയും കോളേജുകളെയും തെരഞ്ഞെടുത്തിട്ടുണ്ട്. പദ്ധതിയുടെ ഭാഗമായി കേഡറ്റുകൾക്ക് പരിശീലനം നൽകുന്നതിന് 83 എൻസിസി യൂണിറ്റുകളെ അപ്ഗ്രേഡ് ചെയ്യും. .
അതിർത്തി പ്രദേശങ്ങളിലെ എൻസിസി യൂണിറ്റുകൾക്ക് വേണ്ട ഭരണപരമായ പിന്തുണയും പരിശീലനവും കരസേന നൽകും. തീരപ്രദേശങ്ങളിലെ എൻസിസി യൂണിറ്റുകളുടെ പരിശീലനം നാവികസേനയും, വ്യോമസേനാ താവളത്തിനു സമീപമുള്ള യൂണിറ്റുകൾക്ക് വേണ്ട പരിശീലനം വ്യോമസേനയും നൽകും. തീരദേശ /അതിർത്തി പ്രദേശങ്ങളിൽ യുവാക്കൾക്ക് സേനാ പരിശീലനവും ചിട്ടയായ ജീവിതക്രമവും ലഭ്യമാക്കുന്നതിനും അവർക്ക് സേനയിൽ ചേരാൻ ഉള്ള പ്രചോദനവും പദ്ധതിയിലൂടെ ലക്ഷ്യമിടുന്നു. സംസ്ഥാനങ്ങളുമായി സഹകരിച്ച് ആയിരിക്കും എൻസിസി വിപുലീകരണ പദ്ധതി നടപ്പാക്കുക.
(Visitor Counter : 151
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
'ഒടിടി ആശയവിനിമയ സേവനങ്ങൾക്കായുള്ള നിയന്ത്രണ സംവിധാനം, ഒടിടി സേവനങ്ങളുടെ സെലക്ടീവ് നിരോധനം' എന്ന ട്രായ് കൺസൾട്ടേഷൻ പേപ്പറിൽ അഭിപ്രായങ്ങൾ / എതിർ അഭിപ്രായങ്ങൾ സ്വീകരിക്കുന്നതിനുള്ള അവസാന തീയതി നീട്ടി
ന്യൂ ഡൽഹി: 18 ഓഗസ്റ്റ് 2023
ടെലികോം റെഗുലേറ്ററി അതോറിറ്റി ഓഫ് ഇന്ത്യ  07.07.2023 ന് 'ഓവർ-ദി-ടോപ്പ്  ആശയവിനിമയ സേവനങ്ങൾക്കായുള്ള നിയന്ത്രണ സംവിധാനം, ഒടിടി സേവനങ്ങളുടെ സെലക്ടീവ് നിരോധനം' എന്ന കൺസൾട്ടേഷൻ പേപ്പർ പുറത്തിറക്കി. കൺസൾട്ടേഷൻ പേപ്പറിൽ ഉന്നയിച്ച പ്രശ്നങ്ങളെക്കുറിച്ച് പങ്കാളികളിൽ നിന്ന് രേഖാമൂലമുള്ള അഭിപ്രായങ്ങൾ സ്വീകരിക്കുന്നതിനുള്ള അവസാന തീയതി 04.08.2023 ഉം എതിർ അഭിപ്രായങ്ങൾക്ക് 18.08.2023 ഉം ആയി നിശ്ചയിച്ചു.
അഭിപ്രായങ്ങൾ സമർപ്പിക്കുന്നതിനുള്ള സമയം നീട്ടുന്നതിനുള്ള പങ്കാളികളുടെ അഭ്യർത്ഥന പ്രകാരം, രേഖാമൂലമുള്ള അഭിപ്രായങ്ങളും എതിർ അഭിപ്രായങ്ങളും സമർപ്പിക്കുന്നതിനുള്ള അവസാന തീയതി യഥാക്രമം 18.08.2023, 01.09.2023 വരെ നീട്ടി.
എന്നാൽ, അഭിപ്രായങ്ങൾ സമർപ്പിക്കുന്നതിനുള്ള സമയം കൂടുതൽ നീട്ടുന്നതിനുള്ള പങ്കാളികളുടെ അഭ്യർത്ഥന കണക്കിലെടുത്ത്, രേഖാമൂലമുള്ള അഭിപ്രായങ്ങളും എതിർ അഭിപ്രായങ്ങളും സമർപ്പിക്കുന്നതിനുള്ള അവസാന തീയതി യഥാക്രമം 01.09.2023, 15.09.2023 വരെ നീട്ടാൻ തീരുമാനിച്ചു.
അഭിപ്രായങ്ങൾ / എതിർ അഭിപ്രായങ്ങൾ ട്രായ് ഉപദേഷ്ടാവ്  ശ്രീ അഖിലേഷ് കുമാർ ത്രിവേദിക്ക് advmn@trai.gov.in എന്ന ഇ-മെയിൽ വിലാസത്തിൽ അയക്കാവുന്നതാണ്.
വ്യക്തതയ്ക്ക് / വിവരങ്ങൾക്ക് ട്രായ് ഉപദേഷ്ടാവ്  ശ്രീ അഖിലേഷ് കുമാർ ത്രിവേദിയെ +91-11-23210481 എന്ന ടെലിഫോൺ നമ്പറിലും ബന്ധപ്പെടാം.
ആരോഗ്യ, കുടുംബക്ഷേമ മന്ത്രാലയം
മങ്കിപോക്സ് : കേന്ദ്ര ഗവണ്മെന്റ് കേരളത്തിലേക്ക് വിദഗ്ധസംഘത്തെ നിയോഗിച്ചു
കേരളത്തിലെ കൊല്ലം ജില്ലയില് മങ്കിപോക്സ് സ്ഥിരീകരിച്ച സാഹചര്യത്തില് രോഗത്തിന്റെ ഉറവിടം കണ്ടെത്തുന്നതിനും ആവശ്യമായ പൊതുജനാരോഗ്യ നടപടികള് സ്വീകരിക്കുന്നതിനുമായി കേന്ദ്ര ആരോഗ്യ കുടുംബക്ഷേമ മന്ത്രാലയം വിദഗ്ധ സംഘത്തെ നിയോഗിച്ചു.
ന്യൂഡല്ഹിയിലെ നാഷണല് സെന്റര് ഫോര് ഡിസീസ് കണ്ട്രോളിലെ,  ജോയിന്റ് ഡയറക്ടര് ഡോ: സാങ്കേത് കുല്ക്കര്ണി , ന്യൂഡല്ഹിയിലെ ഡോ. ആര്.എം.എല് ഹോസ്പിറ്റലിലെ മൈക്രോബയോളജി വകുപ്പിലെ അസോസിയേറ്റ് പ്രൊഫസര്, ഡോ: അരവിന്ദ് കുമാര് അച്ഛ്റ ഡെര്മറ്റോളജിസ്റ്റ് ഡോ: അഖിലേഷ് തോലേ , കേരളത്തിലെ ആരോഗ്യ കുടുംബക്ഷേമ മേഖലാ  അഡൈ്വസര് ഡോ: പി. രവീന്ദ്രന് എന്നിവര്ക്ക് പുറമെ ആരോഗ്യ കുടുംബക്ഷേമ മന്ത്രാലയത്തിലെ മുതിര്ന്ന ഉദ്യോഗസ്ഥരും അടങ്ങുന്നതാണ് കേന്ദ്രസംഘം.
ഈ സംഘം സംസ്ഥാന ആരോഗ്യ അധികാരികളുമായി ചേര്ന്ന് പൊട്ടിപ്പുറപ്പെട്ട രോഗത്തെ നിയന്ത്രിക്കുന്നതിനുള്ള നടപടികള് സ്വീകരിക്കും. ഇത് കേന്ദ്ര ആരോഗ്യ കുടുംബക്ഷേമ മന്ത്രാലയത്തിനെ അറിയിക്കുന്നതൊപ്പം ആരോഗ്യ മന്ത്രാലയത്തിലെ ദുരന്ത നിവാരണ സെല് കൈക്കൊണ്ട പൊതുജനാരോഗ്യ നടപടികള് സംസ്ഥാന ഗവണ്മെന്റിനെ ധരിപ്പിക്കുകയും ചെയ്യും.
സംഘം സംസ്ഥാന ആരോഗ്യ വകുപ്പുമായി ചേര്ന്ന് പ്രവര്ത്തിക്കുകയും സ്ഥലത്തെ സ്ഥിതിഗതികള് വിലയിരുത്തുകയും ആവശ്യമായ പൊതുജനാരോഗ്യ ഇടപെടലുകള് ശുപാര്ശ ചെയ്യുകയും ചെയ്യും. കേന്ദ്ര ഗവണ്മെന്റ് സ്ഥിതിഗതികള് സൂക്ഷ്മമായി നിരീക്ഷിച്ചുകൊണ്ട് ഇത്തരം പകര്ച്ചവ്യാധികള് ഉണ്ടാകാന് സാദ്ധ്യതയുണ്ടെങ്കില് സംസ്ഥാനങ്ങളുമായി ഏകോപിപ്പിച്ചുകൊണ്ടും സജീവമായ നടപടികള് സ്വീകരിക്കുന്നുമുണ്ട്.
--ND--
(Visitor Counter : 127
പ്രധാനമന്ത്രിയുടെ ഓഫീസ്
ജമ്മു കശ്മീരിൽ ലാവെൻഡറിന്റെ വർദ്ധിച്ചുവരുന്ന ജനപ്രീതിയിൽ പ്രധാനമന്ത്രി സന്തോഷം പ്രകടിപ്പിച്ചു
പ്രധാനമന്ത്രി ശ്രീ നരേന്ദ്ര മോദി തന്റെ മൻ കി ബാത്തിൽ ലാവെൻഡർ വിഷയം എടുത്തുകാണിച്ച ഒരു ക്ലിപ്പ് പങ്കിട്ടു .
ജമ്മു കശ്മീരിൽ ലാവെൻഡറിന് വർദ്ധിച്ചുവരുന്ന ജനപ്രീതിയിൽ ശ്രീ മോദി സന്തോഷം പ്രകടിപ്പിക്കുകയായിരുന്നു.
കേന്ദ്രമന്ത്രി ഡോ ജിതേന്ദ്ര സിംഗിന്റെ ട്വീറ്റിന് മറുപടിയായാണ് പ്രധാനമന്ത്രി ട്വീറ്റ് ചെയ്തത്.
"ജമ്മു കശ്മീരിൽ ലാവെൻഡർ ജനപ്രിയമാകുന്നത് കണ്ടതിൽ സന്തോഷം. അടുത്തിടെ നടന്ന മൻ കി ബാത്ത് പരിപാടിയിലും ഞാൻ ഈ വിഷയം എടുത്തു പറഞ്ഞിരുന്നു ." youtu.be/kkbQzipkqrA"
Good to see Lavender becoming popular in Jammu and Kashmir. I had highlighted this topic during a recent #MannKiBaat programme as well. https://t.co/V6Zs2665rp https://t.co/AjvT1nFbcO
— Narendra Modi  June 9, 2023
ആരോഗ്യ, കുടുംബക്ഷേമ മന്ത്രാലയം
ദേശീയ പ്രതിരോധ കുത്തിവയ്പ്പ് യജ്ഞത്തിന്റെ ഭാഗമായി ഇതുവരെ നൽകിയത് 102.94 കോടി വാക്സിൻ ഡോസുകൾ
രോഗമുക്തി നിരക്ക് നിലവിൽ 98.19%; 2020നു മാർച്ചിനുശേഷമുള്ള ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 12,428 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  241 ദിവസത്തിലെ ഏറ്റവും കുറഞ്ഞ നിലയിൽ
പ്രതിവാര രോഗസ്ഥിരീകരണ നിരക്ക്  തുടർച്ചയായ 32-ാം ദിവസവും 2 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 64,75,733 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 102.94 കോടി  പിന്നിട്ടു. 1,02,28,502 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,78,376
രണ്ടാം ഡോസ് 91,61,406
മുന്നണിപ്പോരാളികൾ
ഒന്നാം ഡോസ് 1,83,69,785
രണ്ടാം ഡോസ് 1,57,60,430
18-44 പ്രായപരിധിയിലുള്ളവർ
ഒന്നാം ഡോസ് 40,94,98,214
രണ്ടാം ഡോസ് 12,88,99,829
45-59 പ്രായപരിധിയിലുള്ളവർ
ഒന്നാം ഡോസ് 17,25,40,509
രണ്ടാം ഡോസ് 9,20,43,343
60നുമേൽ പ്രായമുള്ളവർ
ഒന്നാം ഡോസ് 10,83,99,191
രണ്ടാം ഡോസ് 6,43,50,036
ആകെ 1,02,94,01,119
കഴിഞ്ഞ 24 മണിക്കൂറിനുള്ളിൽ 15,951 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,35,83,318 ആയി.
ദേശീയ രോഗമുക്തി നിരക്ക് 98.19% ആണ്. 2020 മാർച്ചിനുശേഷമുള്ള ഏറ്റവും ഉയർന്ന നിരക്കാണിത്.
തുടർച്ചയായ 121-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 12,428 പേർക്കാണ്.
രാജ്യത്തു ചികിത്സയിലുള്ളവരുടെ എണ്ണം 2 ലക്ഷത്തിൽ താഴെയായി. നിലവിൽ 1,63,816 പേരാണ് ചികിത്സയിലുള്ളത്. കഴിഞ്ഞ 241 ദിവസത്തിലെ ഏറ്റവും കുറഞ്ഞ നിരക്കാണിത്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.48 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 11,31,826 പരിശോധനകൾ നടത്തി. ആകെ 60.19 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.24 ശതമാനമാണ്. കഴിഞ്ഞ 32 ദിവസമായി ഇത് 2 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.10 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 22 ദിവസമായി 2 ശതമാനത്തിൽ താഴെയാണ്. തുടർച്ചയായ 57-ാം ദിവസവും ഇത് 3 ശതമാനത്തിൽ താഴെയാണ്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 138.96 കോടി പിന്നിട്ടു
കഴിഞ്ഞ 24 മണിക്കൂറിൽ 57,05,039 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 138.96 കോടി  കടന്നു. 1,47,11,227 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 6,906 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,42,01,966 ആയി. ദേശീയ രോഗമുക്തി നിരക്ക് 98.40% - 2020 മാർച്ച് മുതൽ ഏറ്റവും ഉയർന്ന നിരക്ക്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 55 ാം ദിവസവും പുതിയ പ്രതിദിന രോഗബാധിതരുടെ എണ്ണം 15,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 6,317 പേർക്കാണ്. നിലവിൽ രാജ്യത്ത് ചികിത്സയിലുള്ളത് 78,190 പേരാണ് – 575 ദിവസത്തെ ഏറ്റവും കുറഞ്ഞ കണക്ക്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.22 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 12,29,512 പരിശോധനകൾ നടത്തി. ആകെ 66.73 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.58 ശതമാനമാണ് – 38 ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.51 ശതമാനമാണ്. കഴിഞ്ഞ 79 ദിവസമായി ഇത് 2 ശതമാനത്തിൽ താഴെയും, 114 ദിവസമായി 3 ശതമാനത്തിൽ താഴെയുമാണ്.
വനിതാ, ശിശു വികസന മന്ത്രാലയം
2020, 2021 വർഷങ്ങളിലെ നാരി ശക്തി പുരസ്കാരങ്ങൾ രാഷ്ട്രപതി ശ്രീ രാം നാഥ് കോവിന്ദ് അന്താരാഷ്ട്ര വനിതാ ദിനത്തിൽ സമ്മാനിച്ചു
2020, 2021 വർഷങ്ങളിലെ നാരി ശക്തി പുരസ്കാരങ്ങൾ രാഷ്ട്രപതി ശ്രീ രാം നാഥ് കോവിന്ദ് അന്താരാഷ്ട്ര വനിതാ ദിനമായ ഇന്ന് സമ്മാനിച്ചു. ന്യൂ ഡൽഹിയിലെ രാഷ്ട്രപതി ഭവനിൽ നടന്ന പ്രത്യേക ചടങ്ങിൽ ആണ് പുരസ്കാരങ്ങൾ സമ്മാനിച്ചത്.
28 അവാർഡുകൾ  29 വ്യക്തികൾക്ക് ആണ് നൽകിയത്. സ്ത്രീകളുടെ, പ്രത്യേകിച്ച് ദുർബലരും പാർശ്വവൽക്കരിക്കപ്പെട്ടവരുമായ സ്ത്രീകളുടെ ശാക്തീകരണത്തിനായി വിശിഷ്ട സേവനങ്ങൾ നൽകിയവർക്കാണ് അംഗീകാരമായി പുരസ്കാരം നൽകിയത്.
സമൂഹത്തിൽ ശുഭകരമായ മാറ്റത്തിന്റെ ഉൽപ്രേരകമായി വർത്തിക്കുന്നതും, വിവിധ മേഖലകളിൽ വിശിഷ്ട സംഭാവനകൾ നൽകിയവരുമായ വ്യക്തികളെയും സ്ഥാപനങ്ങളെയും അംഗീകരിക്കുന്നതിനുള്ള കേന്ദ്ര വനിതാ ശിശു വികസന മന്ത്രാലയത്തിന്റെ ഒരു സംരംഭമാണ് 'നാരി ശക്തി പുരസ്കാരം.
സംരംഭകത്വം, കൃഷി, നവീകരണം, സാമൂഹിക പ്രവർത്തനം, കല-കരകൗശല മേഖല, STEMM, വന്യജീവി സംരക്ഷണം തുടങ്ങി വിവിധ മേഖലകളിൽ നിന്നുള്ളവരാണ് 2020-ലെ നാരി ശക്തി പുരസ്കാരത്തിന് അർഹരായത്. 2021-ലെ നാരി ശക്തി പുരസ്കാര ജേതാക്കൾ ഭാഷാശാസ്ത്രം, സംരംഭകത്വം, കൃഷി, സാമൂഹിക പ്രവർത്തനം, കല-കരകൗശല മേഖല, STEMM, മർച്ചന്റ് നേവി, വിദ്യാഭ്യാസം, സാഹിത്യം, ഭിന്നശേഷിക്കാരുടെ അവകാശങ്ങൾ മുതലായ മേഖലയിൽ പ്രവർത്തിക്കുന്നവരാണ്. കേരളത്തിൽ നിന്ന്, കാഴ്ച്ച പരിമിതർക്കുള്ള സേവനങ്ങളിൽ ഏർപ്പെടുന്ന സാമൂഹ്യ പ്രവർത്തകയായ ടിഫനി ബ്രാർ 2020 ലെ നാരി പുരസ്കാരത്തിനും, മർച്ചന്റ് നേവി ക്യാപ്റ്റനും കടലിലെ അസാധാരണമായ ധൈര്യത്തിന് ഐഎംഒ നൽകുന്ന അവാർഡ് ലഭിച്ച ആദ്യ വനിതയുമായ ശ്രീമതി രാധിക മേനോൻ 2021ലെ നാരീ പുരസ്കാരത്തിനും അർഹരായി.
അവാർഡ് ലഭിച്ചവരുടെ വിവരങ്ങൾക്കായി ലിങ്കിൽ ക്ലിക്ക് ചെയ്യൂ: https://static.pib.gov.in/WriteReadData/userfiles/CTB08032022.pdf
(
പ്രധാനമന്ത്രിയുടെ ഓഫീസ്
ലോക ബോക്സിംഗ് ചാമ്പ്യൻഷിപ്പിൽ സ്വർണം നേടിയ നിഖത് സറീനെ പ്രധാനമന്ത്രി അഭിനന്ദിച്ചു
ലോക ബോക്സിംഗ് ചാമ്പ്യൻഷിപ്പിലെ മികച്ച വിജയത്തിനും 50 കിലോഗ്രാം ലൈറ്റ് ഫ്ളൈവെയ്റ്റ് വിഭാഗത്തിൽ സ്വർണമെഡൽ നേടിയതിനും നിഖത് സറീനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
ലോക ബോക്സിംഗ് ചാമ്പ്യൻഷിപ്പിലെ മികച്ച വിജയത്തിനും സ്വർണം നേടിയതിനും നിഖാത് സറീനിന് അഭിനന്ദനങ്ങൾ. അവർ ഒരു മികച്ച ചാമ്പ്യനാണ്, അവരുടെ വിജയം പല അവസരങ്ങളിലും ഇന്ത്യയെ അഭിമാനം കൊള്ളിച്ചു.
റോഡ് ഗതാഗത, ഹൈവേ മന്ത്രാലയം
ദേശീയ റോഡ് സുരക്ഷാവാരം കേന്ദ്രമന്ത്രി നിതിന് ഗഡ്ക്കരി ഉദ്ഘാടനം ചെയ്തു
രാജ്യത്ത്ഹൈവേയ്സ് ഇഫോര്മേഷന് സിസ്റ്റം നടപ്പാക്കുന്നതിന് ദക്ഷിണകൊറിയയുമായികരാറില്ഏര്പ്പെടാനുള്ള സാധ്യതകള്ഇന്ത്യ പരിശോധിച്ച്വരികയാണെന്ന്കേന്ദ്ര റോഡ്ഗതാഗത, ഹൈവേയ്സ്, ഷിപ്പിംഗ് മന്ത്രി ശ്രീ. നിതിന് ഗഡ്ക്കരി പറഞ്ഞു.
ഒരു ഹൈവേയുടെ സംയോജിത നിരീക്ഷണം കേന്ദ്രീകൃത കണ്ട്രോള്റൂം വഴി നിരീക്ഷിക്കുന്ന ദക്ഷിണകൊറിയയുടെഎക്സ്പ്രസ്സ്ഹൈവേയ്സ് ഇന്ഫര്മേഷന് കോര്പ്പറേഷന്റെമാതൃകയിലായിരിക്കും ഈ സംവിധാനം നടപ്പിലാക്കുകയെന്ന്അദ്ദേഹംവ്യക്തമാക്കി. ന്യൂഡല്ഹിയിലെ വിജ്ഞാന് ഭവനില് 29-ാമത് ദേശീയറോഡ്സുരക്ഷാവാരംഉദ്ഘാടനം ചെയ്യവേറോഡ് ഉപയോഗിക്കുന്നവരുടെ സുരക്ഷയ്ക്കാണ്തന്റെ മന്ത്രാലയംമുന്തിയ പരിഗണന നല്കിട്ടുള്ളതെന്ന് ശ്രീ. ഗഡ്ക്കരി പറഞ്ഞു.
കേന്ദ്ര റോഡ്ഗതാഗത, ഹൈവേയ്സ് മന്ത്രാലയത്തിന്റെ ചുമതലയേറ്റെടുത്തപ്പോള് റോഡ് അപകടങ്ങളുടെഎണ്ണംഏകദേശംഒന്നര ലക്ഷത്തില് നിന്ന് പകുതിയായികുറയ്ക്കണമെന്ന് താന് ലക്ഷ്യമിട്ടിരുന്നു. ഈ ദിശയില് പുരോഗതികൈവരിച്ചിട്ടുണ്ടെങ്കിലും താന് തൃപ്തനല്ലെന്നും ഈ ദിശയില് ഇനിയും പ്രവര്ത്തിക്കാനുണ്ടെന്നും ശ്രീ. ഗഡ്ക്കരി പറഞ്ഞു. ലോകസഭ പാസ്സാക്കിയ 2017 ലെ മോട്ടോര്വാഹന  ബില്രാജ്യസഭയുടെ അനുമതിക്കായി സമര്പ്പിച്ചിരിക്കുകയാണ്.
റോഡ് സുരക്ഷയെ സമഗ്രമായി പ്രോത്സാഹിപ്പിക്കുന്നതാണ് ഭേദഗതി ബില്ലെന്ന് കേന്ദ്ര മന്ത്രി പറഞ്ഞു. ദേശീയപാതകളില്ഏറ്റവും അധികം അപകട സാധ്യതയുള്ള 789 ബ്ലാക്ക്സ്പോട്ടുകള്കണ്ടെത്തിയിട്ടുള്ളതില് 139 സ്ഥലങ്ങളില് അവ പരിഹരിച്ചിട്ടുണ്ടെന്നും, 233 സ്ഥലങ്ങളില് പുരോഗമിക്കുകയാണെന്നും അദ്ദേഹം അറിയിച്ചു.
(റോഡ് സുരക്ഷയെ കുറിച്ച് ദേശീയതലത്തില് നടത്തിയ ഉപന്യാസ മത്സരത്തില് വിജയികളായ 15 സ്കൂള്വിദ്യാര്ത്ഥികള്ക്ക് ശ്രീ. ഗഡ്ക്കരി സമ്മാനങ്ങളും വിതരണം ചെയ്തു. ചടങ്ങില്റോഡ്സുരക്ഷാ പ്രതിജ്ഞയും അദ്ദേഹം ചൊല്ലിക്കൊടുത്തു.
ND/MRD
ആരോഗ്യ, കുടുംബക്ഷേമ മന്ത്രാലയം
കോവിഡ് -19 ഏറ്റവും പുതിയ വിവരങ്ങൾ.
.
ന്യൂ ഡൽഹി, 05 ,ജൂൺ, 2021
രാജ്യത്തു കഴിഞ്ഞ 24 മണിക്കൂറിനുള്ളിൽ 1.20 ലക്ഷം പുതിയ കേസുകൾ റിപ്പോർട്ട് ചെയ്തു, 58 ദിവസത്തിനുള്ളിലെ ഏറ്റവും താഴ്ന്ന പ്രതിദിന കേസുകളാണിത്
തുടർച്ചയായ ഒൻപതാം ദിവസവും കേസുകൾ 2 ലക്ഷത്തിൽ താഴെ.
പ്രതിദിന രോഗബാധിതരുടെ എണ്ണം കുറയുന്ന പ്രവണത തുടരുന്നു. ഇന്ത്യയിൽ നിലവിൽ ചികിത്സയിലുള്ളവരുടെ എണ്ണം കുറഞ്ഞു 15,55,248 ൽ എത്തി.
ചികിത്സയിലുള്ളവരുടെ എണ്ണത്തിൽ കഴിഞ്ഞ 24 മണിക്കൂറിനുള്ളിൽ 80,745 ന്റെ കുറവ് രേഖപ്പെടുത്തി. .
രാജ്യത്തുടനീളം ഇതുവരെ 2.67 കോടിയിലധികം പേർ കോവിഡ് അണുബാധയിൽ നിന്ന് രോഗമുക്തി നേടി .
കഴിഞ്ഞ 24 മണിക്കൂറിനുള്ളിൽ 1,97,894 രോഗികൾ രോഗമുക്തി നേടി. .
തുടർച്ചയായി 23 ദിവസവും പ്രതിദിന രോഗമുക്തരുടെ എണ്ണം പ്രതിദിന രോഗ ബാധിതരെക്കാൾ കൂടുതൽ .
തുടർച്ചയായി വർധിക്കുന്ന ദേശീയ രോഗമുക്തി നിരക്ക് ഇന്ന് 93.38% ആണ്.
പ്രതിവാര രോഗസ്ഥിതികരണ നിരക്ക് നിലവിൽ 6.89%.
പ്രതിദിന രോഗ സ്ഥിതികരണ നിരക്ക് 5.78 ശതമാനമായി കുറഞ്ഞു , തുടർച്ചയായ 12 ദിവസങ്ങളിൽ ഇത് 10 ശതമാനത്തിൽ താഴെയാണ്.
കോവിഡ് പരിശോധനാശേഷി ഗണ്യമായി വർദ്ധിച്ചതോടെ ഇതുവരെ നടത്തിയത് മൊത്തം 36.1 കോടി പരിശോധനകൾ .
ദേശീയ പ്രതിരോധ കുത്തിവയ്പ്പ് യജ്ഞത്തിന്റെ ഭാഗമായി 22.78 കോടി ഡോസ് പ്രതിരോധ മരുന്നുകൾ ഇതുവരെ നൽകാൻ കഴിഞ്ഞു.
IE
(
റെയില്വേ മന്ത്രാലയം
ഹരിതഉദ്യമങ്ങള്ക്ക്റെയില്വെ സി.ഇ.ഐ.ഐ.യുമായി ധാരണയായി
(കാലാവസ്ഥാവ്യതിയാനവും, ആഗോളതാപനവും നേരിടുന്നതില്രാജ്യത്തിന്റെ ശ്രമങ്ങള്ക്ക്ആക്കമേകുന്നതിന്റെ ഭാഗമായിറെയില്വെ മന്ത്രാലയംവിവിധ ഹരിതഉദ്യമങ്ങള് നടപ്പിലാക്കുന്നതിന് കോണ്ഫിഡറേഷന് ഓഫ് ഇന്ത്യന് ഇന്ഡസ്ട്രീസുമായി ന്യൂഡല്ഹിയില് ധാരണാപത്രത്തില്ഒപ്പ്വച്ചു. തദവസരത്തില്സംസാരിക്കവെ, വര്ക്ക്ഷോപ്പുകളും നിര്മ്മാണ യൂണിറ്റുകളുംഉള്പ്പെടെ 50 റെയില്വെയൂണിറ്റുകള്, 12 റെയില്വെസ്റ്റേഷനുകള്, റെയില്വെയുടെ 16 കെട്ടിടങ്ങള്തുടങ്ങിയവഇതിനകംഹരിതസര്ട്ടിഫിക്കറ്റ് നേടിക്കഴിഞ്ഞതായിറെയില്വെസഹമന്ത്രി ശ്രീ.സുരേഷ്സിഅംഗാടി പറഞ്ഞു. റെയില്വെയുടെവര്ക്ക്ഷോപ്പുകള്, സ്റ്റേഷനുകള്മുതലായവയില്ഹരിതഊര്ജ്ജത്തിന്റെ പരമാവധി സാധ്യതകള് പ്രയോജനപ്പെടുത്തുക, ഊര്ജ്ജസംരക്ഷണം, മാലിന്യ നിര്മ്മാണം കൂടുതല്കാര്യക്ഷമമാക്കുകതുടങ്ങിയവ ധാരണാപത്രത്തില്ഉള്പ്പെടും. സി.ഐ.ഐ. വികസിപ്പിച്ചെടുത്ത ഗ്രീന്കോ റേറ്റിംഗ്സംവിധാനമാണ്വ്യവസായയൂണിറ്റുകളുടെസുസ്ഥിര പാരിസ്ഥിതികസൗഹൃദ പ്രവര്ത്തനങ്ങള് വിലയിരുത്തിഹരിതകെട്ടിടം, ഹരിത ക്യാമ്പസ്, ഹരിതസ്കൂളുകള്മുതലായവസാക്ഷ്യപ്പെടുത്തുന്നത്.
NDMRD
ധനകാര്യ മന്ത്രാലയം
ധനമന്ത്രാലയവും കോർപ്പറേറ്റ് കാര്യ മന്ത്രാലയവും ചേർന്ന് ഐക്കോണിക് വാരാഘോഷങ്ങൾക്ക് തുടക്കം കുറിച്ചു.
'ആസാദി കാ അമൃത് മഹോത്സവ'ത്തിന്റെ  ഭാഗമായി2022 ജൂൺ 6 മുതൽ 11 വരെ ധനമന്ത്രാലയവും കോർപ്പറേറ്റ് കാര്യ മന്ത്രാലയവും ചേർന്ന് നടത്തുന്ന ആഘോഷങ്ങളെ കുറിച്ചുള്ള 'ഐക്കോണിക് വീക്ക്' കർട്ടൻ റൈസർ പത്രസമ്മേളനം നടന്നു.
കോവിഡ് -19 പാൻഡെമിക്കിനെതിരായ പോരാട്ടത്തിലെ അറിയപ്പെടാത്ത നായകന്മാരോടും ഏറ്റവും വെല്ലുവിളി നിറഞ്ഞ സമയങ്ങളിൽ സാമ്പത്തിക വ്യവസ്ഥയെ നിലനിർത്തിയവരോടും നന്ദി പ്രകാശിപ്പിക്കുന്ന നന്ദി'  ഗാനവും ഇന്ന് പുറത്തിറക്കി .രണ്ട് മന്ത്രാലയങ്ങളും - കോർപ്പറേറ്റ് കാര്യവും ധനകാര്യവും- അവരുടെ നേട്ടങ്ങളും പുതിയ സംരംഭങ്ങളും പ്രദർശിപ്പിക്കുക മാത്രമല്ല, അവരുടെ വളർച്ചയുടെയും പരിണാമത്തിന്റെയും ഒരു സ്നാപ്പ്ഷോട്ട് നൽകുന്നതിനായി അനെ-ബുക്ക്ലെറ്റും അവതരിപ്പിച്ചു.
പ്രധാനമന്ത്രി ശ്രീ നരേന്ദ്ര മോദി 2022 ജൂൺ 6ന് ന്യൂഡൽഹിയിലെ വിജ്ഞാന് ഭവനിൽ നടക്കുന്ന ഉദ്ഘാടന പ്രധാനമന്ത്രി ശ്രീ നരേന്ദ്ര മോദി 2022 ജൂൺ 6ന് ന്യൂഡൽഹിയിലെ വിജ്ഞാന് ഭവനിൽ നടക്കുന്ന പ്രധാനമന്ത്രി 2022 ജൂൺ 6ന് ന്യൂഡൽഹിയിലെ വിജ്ഞാന് ഭവനിൽ നടക്കുന്ന ചടങ്ങുകളുടെ ഉദ്ഘാടനം ശ്രീ നരേന്ദ്ര മോദി നിർവഹിക്കും .ജൂൺ ആറിന് നടക്കുന്ന ഈ ചടങ്ങ് ഇന്ത്യയിലെ 75 നഗരങ്ങളിൽ ഒരേസമയം തത്സമയം ആഘോഷിക്കും. ഇന്ത്യയിലെ സെക്യൂരിറ്റീസ് മാർക്കറ്റ് വികാസങ്ങളെ കുറിച്ചുള്ള ഒരു ഡോക്യുമെന്ററി മൂന്നാം ദിവസം, അതായത് 2022 ജൂൺ 8-ന് പുറത്തിറങ്ങും. അവസാന ദിവസം, 11 ജൂൺ 2022 ന്, പിടിച്ചെടുത്ത സാധനങ്ങൾ, പുരാതന വസ്തുക്കൾ, കസ്റ്റംസ് പൈതൃകം എന്നിവയുടെ ഒരു നിര പ്രദർശിപ്പിക്കുന്ന ദേശീയ കസ്റ്റംസ് ആൻഡ് ജിഎസ്ടി മ്യൂസിയം, 'ധാരോഹർ' രാജ്യത്തിന് സമർപ്പിക്കും.
ഐക്കണിക് വാരാഘോഷത്തിലെ മറ്റ് ചില ശ്രദ്ധേയമായ സംഭവങ്ങളിൽ പബ്ലിക് പ്രൊക്യുർമെന്റിലെ ഡാറ്റാ അനലിറ്റിക്സ് സംബന്ധിച്ച അന്താരാഷ്ട്ര സമ്മേളനവും ഉൾപ്പെടുന്നു .
ആസാദി കാ അമൃത് മഹോത്സവത്തിന്റെ ഐക്കോണിക് വാരാഘോഷങ്ങൾക്കായി ധനമന്ത്രാലയത്തിനും കോർപ്പറേറ്റ് കാര്യ മന്ത്രാലയത്തിനുമുള്ള ഇ-ബുക്ക്ലെറ്റ് കാണുവാൻ https://youtu.be/ZXIDNw9YHRU എന്ന ചാനലും
PIB_India-ലെ പ്രസ് കോൺഫറൻസ് കാണുവാൻ : https://youtu.be/L3OgCdxDCQ8
മലയാളത്തിൽ നന്ദി വീഡിയോ കാണുന്നതിന് : https://youtu.be/h1voLXYWjho എന്നിവയും സന്ദർശിക്കാവുന്നതാണ് .
(Visitor Counter : 109
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ഒക്ടോബർ 19, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 98.67 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 13,058 പുതിയ കേസുകൾ - 231 ദിവസത്തെ ഏറ്റവും കുറഞ്ഞ കണക്ക്.
രോഗമുക്തി നിരക്ക് 98.14%; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 19,470 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,34,58,801 ആയി.
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.54%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 1,83,118 പേർ; 227 ദിവസത്തിൽ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക് ; കഴിഞ്ഞ 116 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് ; കഴിഞ്ഞ 50 ദിവസമായി 3 ശതമാനത്തിൽ താഴെ
ആകെ നടത്തിയത് 59.31 കോടി പരിശോധനകൾ
(Visitor Counter : 114
പ്രത്യേക സേവനങ്ങളും ഫീച്ചറുകളും
ഡാക് അദാലത്ത് ഡിസംബർ 15 ന്
തപാൽസേവനങ്ങളെപ്പറ്റിയുള്ള പരാതികൾ അറിയിക്കാൻ തിരുവനന്തപുരം സൗത്ത് ഡിവിഷണൽ തല ഡാക് അദാലത്ത് ഡിസംബർ 15-ന് രാവിലെ 11 മണിക്ക് നടക്കും. തിരുവനന്തപുരം സൗത്ത് ഡിവിഷനിലെ തപാൽ ഓഫീസുകൾ നൽകുന്ന സേവനങ്ങൾക്കെതിരെ പരാതിയുണ്ടെങ്കിൽ പരാതിക്കാരന്റെ സെൽഫോൺ നമ്പർ സഹിതം ഡിസംബർ പത്തിനോ അതിനുമുമ്പോ സൂപ്രണ്ട് ഓഫ് പോസ്റ്റ് ഓഫീസ്, തിരുവനന്തപുരം സൗത്ത് ഡിവിഷൻ, തിരുവനന്തപുരം-695023 എന്ന വിലാസത്തിൽ അയക്കാം. പരാതികൾ അയക്കുന്ന കത്തുകളുടെ പുറത്ത് ഡാക് അദാലത്ത് എന്നു രേഖപ്പെടുത്തണം. പരാതികൾ dotpuramsouth.kl@indiapost.gov.in അല്ലെങ്കിൽ sptvsouth.keralapost[at]gmail[dot]com- എന്ന ഇമെയിലിലും അറിയിക്കാം.
--NS--
(Visitor Counter : 102
പ്രധാനമന്ത്രിയുടെ ഓഫീസ്
ബന്ദിപ്പൂർ, മുതുമല കടുവാ സങ്കേതങ്ങളിൽ നിന്നുള്ള വിശേഷങ്ങൾ പ്രധാനമന്ത്രി പങ്കുവെച്ചു
കടുവ സംരക്ഷണത്തിനായി പ്രവർത്തിക്കുന്ന എല്ലാവരുടെയും കഠിനാധ്വാനത്തെ അംഗീകരിക്കുന്നു
ബന്ദിപ്പൂർ, മുതുമല കടുവാ സങ്കേതങ്ങൾ സന്ദർശിച്ചതിന്റെ വിശേഷങ്ങൾ പ്രധാനമന്ത്രി പങ്കുവച്ചു. കടുവ സംരക്ഷണത്തിനായി പ്രവർത്തിക്കുന്ന എല്ലാ ഫോറസ്റ്റ് ഉദ്യോഗസ്ഥരുടെയും ഗാർഡുകളുടെയും ടൈഗർ റിസർവ് ഫ്രണ്ട് ലൈൻ സ്റ്റാഫുകളുടെയും മറ്റെല്ലാവരുടെയും കഠിനാധ്വാനത്തെയും അദ്ദേഹം അംഗീകരിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു;
"പുഷ്പങ്ങളുടെയും ജന്തുജാലങ്ങളുടെയും വൈവിധ്യത്തിനും കടുവകളുടെ ജനസംഖ്യയെക്കുറിച്ചുള്ള നല്ല വാർത്തകൾക്കും ഇടയിൽ ഒരു പ്രത്യേക ദിനം...ഇന്നത്തെ പ്രസക്ത ഭാഗങ്ങൾ ഇതാ: "
A special day, in the midst of floral and faunal diversity and good news on the tigers population…here are highlights from today… pic.twitter.com/Vv6HVhzdvK
— Narendra Modi  April 9, 2023
ബന്ദിപ്പൂർ, മുതുമല കടുവാ സങ്കേതങ്ങളിലേക്കുള്ള അവിസ്മരണീയമായ സന്ദർശനം അവസാനിപ്പിക്കുമ്പോൾ, കടുവ സംരക്ഷണത്തിനായി പ്രവർത്തിക്കുന്ന എല്ലാ ഫോറസ്റ്റ് ഉദ്യോഗസ്ഥരുടെയും ഗാർഡുകളുടെയും ടൈഗർ റിസർവ് ഫ്രണ്ട് ലൈൻ സ്റ്റാഫുകളുടെയും മറ്റെല്ലാവരുടെയും കഠിനാധ്വാനത്തെ ഞാൻ അംഗീകരിക്കാൻ ആഗ്രഹിക്കുന്നു. വാക്കുകൾക്ക് അവരുടെ അഭിനിവേശത്തോടും പ്രയത്നത്തോടും നീതി പുലർത്താൻ കഴിയില്ല.”
As I conclude a memorable visit to the Bandipur and Mudumalai Tiger Reserves, I want to acknowledge the hardwork of all forest officials, guards, tiger reserve frontline staff and everyone else working on tiger conservation. Words can’t do justice to their passion and effort.
— Narendra Modi  April 9, 2023
പ്രധാനമന്ത്രിയുടെ ഓഫീസ്
ഒഡീഷയില് 8000 കോടിയിലധികം രൂപയുടെ വിവിധ റെയില്വേ പദ്ധതികളുടെ ശിലാസ്ഥാപനവും സമര്പ്പണവും മേയ് 18ന് പ്രധാനമന്ത്രി നിര്വഹിക്കും.
പുരിക്കും ഹൗറയ്ക്കും ഇടയിലുള്ള വന്ദേ ഭാരത് എക്സ്പ്രസ് പ്രധാനമന്ത്രി ഫ്ളാഗ് ഓഫ് ചെയ്യും
ഒഡീഷയില് 100% വൈദ്യുതീകരിച്ച റെയില് ശൃംഖല പ്രധാനമന്ത്രി സമര്പ്പിക്കും
പുരി, കട്ടക്ക് റെയില്വേ സ്റ്റേഷനുകളുടെ പുനര്വികസനത്തിന് പ്രധാനമന്ത്രി തറക്കല്ലിടും
ഒഡീഷയില് 8000 കോടിയിലധികം രൂപയുടെ വിവിധ റെയില്വേ പദ്ധതികളുടെ തറക്കല്ലിടലും സമര്പ്പണവും പ്രധാനമന്ത്രി ശ്രീ നരേന്ദ്രമോദി മേയ് 18 ന് ഉച്ചയ്ക്ക് ഏകദേശം 12:30 വീഡിയോ കോണ്ഫറന്സിംഗിലൂടെ നിര്വഹിക്കും.
പുരിക്കും ഹൗറയ്ക്കും ഇടയിലുള്ള വന്ദേ ഭാരത് എക്സ്പ്രസും ചടങ്ങില് പ്രധാനമന്ത്രി ഫ്ലാഗ് ഓഫ് ചെയ്യും. ഒഡീഷയിലെ ഖോര്ധ, കട്ടക്ക്, ജാജ്പൂര്, ഭദ്രക്, ബാലസോര് ജില്ലകളിലൂടെയും പശ്ചിമ ബംഗാളിലെ പശ്ചിമ മേദിനിപൂര്, പുര്ബ മേദിനിപൂര് ജില്ലകളിലൂടെയും ട്രെയിന് കടന്നുപോകും. റെയില് ഉപയോക്താക്കള്ക്ക് വേഗമേറിയതും സുഖകരവും സൗകര്യപ്രദവുമായ യാത്രാനുഭവം പ്രദാനം ചെയ്യുന്നതിനും ടൂറിസം വര്ദ്ധിപ്പിക്കുന്നതിനും മേഖലയിലെ സാമ്പത്തിക വികസനം പ്രോത്സാഹിപ്പിക്കുന്നതിനും ഈ ട്രെയിന് സഹായകരമാകും.
പുരി, കട്ടക്ക് റെയില്വേ സ്റ്റേഷനുകളുടെ പുനര്വികസനത്തിനും പ്രധാനമന്ത്രി തറക്കല്ലിടും. റെയില് യാത്രക്കാര്ക്ക് ലോകോത്തര അനുഭവം പ്രദാനം ചെയ്യുന്ന എല്ലാ ആധുനിക സൗകര്യങ്ങളും പുനര്വികസിപ്പിച്ച സ്റ്റേഷനുകളില് ഉണ്ടായിരിക്കും.
ഒഡീഷയിലെ 100% വൈദ്യുതീകരിച്ച റെയില് ശൃംഖല പ്രധാനമന്ത്രി സമര്പ്പിക്കും. ഇത് പ്രവര്ത്തന, പരിപാലന ചെലവും ഇറക്കുമതി ചെയ്യുന്ന ക്രൂഡ് ഓയിലിനെ ആശ്രയിക്കുന്നതും കുറയ്ക്കും.
സംബല്പൂര്-തിത്ലഗഡ് റെയില് പാത ഇരട്ടിപ്പിക്കല്; അംഗുലിനും-സുകിന്ദയ്ക്കും ഇടയില്െ ഒരു പുതിയ ബ്രോഡ് ഗേജ് റെയില് പാത; മനോഹര്പൂര് - റൂര്ക്കേല -ജാര്സുഗുഡ-ജംഗ എന്നിവയെ ബന്ധിപ്പിക്കുന്ന മൂന്നാമത്തെ പാത; ബിച്ചുപാലിക്കും ജര്ത്തര്ഭയും ഇടയിലുള്ള പുതിയ ബ്രോഡ്-ഗേജ് പാത എന്നിവ പ്രധാനമന്ത്രി സമര്പ്പിക്കും. ഒഡീഷയിലെ ഉരുക്ക്, വൈദ്യുതി, ഖനന മേഖലകളിലെ ദ്രുതഗതിയിലുള്ള വ്യാവസായിക വികസനത്തിന്റെ ഫലമായി വര്ദ്ധിച്ചുവരുന്ന ഗതാഗത ആവശ്യകതകള് നിറവേറ്റുന്നതിനും ഈ റെയില് വിഭാഗങ്ങളിലെ യാത്രക്കാരിലുണ്ടാകുന്ന സമ്മര്ദ്ദം ലഘൂകരിക്കുന്നതിനും ഇത് സഹായിക്കും.
-ND-
(
പ്രധാനമന്ത്രിയുടെ ഓഫീസ്
ഇന്തോ-പസഫിക് സാമ്പത്തിക ചട്ടക്കൂടിന്റെ പ്രഖ്യാപന വേളയിൽ പ്രധാനമന്ത്രി ശ്രീ നരേന്ദ്ര മോദിയുടെ പരാമർശങ്ങൾ
പ്രസിഡന്റ് ബൈഡൻ , പ്രസിഡന്റ് കിഷിദ, വെർച്വൽ മാധ്യമം വഴി ബന്ധപ്പെട്ടിരിക്കുന്ന നമ്മുടെ
എല്ലാ നേതാക്കളേ ,
ശ്രേഷ്ഠരേ ,
ഇന്നത്തെ ഈ സുപ്രധാന പരിപാടിയിൽ നിങ്ങളോടൊപ്പം സഹകരിക്കുന്നതിൽ എനിക്ക് സന്തോഷമുണ്ട്. ഇന്തോ-പസഫിക് സാമ്പത്തിക ചട്ടക്കൂട് മേഖലയെ ആഗോള സാമ്പത്തിക വളർച്ചയുടെ ഒരു എഞ്ചിനാക്കി മാറ്റാനുള്ള നമ്മുടെ കൂട്ടായ ഇച്ഛാശക്തിയുടെ പ്രഖ്യാപനമാണിത് . ഈ സുപ്രധാന സംരംഭത്തിന് ഞാൻ പ്രസിഡന്റ് ബൈഡനോട് വളരെ നന്ദി പറയുന്നു. ഉൽപ്പാദനം, സാമ്പത്തിക പ്രവർത്തനങ്ങൾ, ആഗോള വ്യാപാരം, നിക്ഷേപം എന്നിവയുടെ കേന്ദ്രമാണ് ഇന്തോ-പസഫിക് മേഖല. നൂറ്റാണ്ടുകളായി ഇന്തോ-പസഫിക് മേഖലയിലെ വ്യാപാര പ്രവാഹങ്ങളിൽ ഇന്ത്യ ഒരു പ്രധാന കേന്ദ്രമായിരുന്നു എന്നതിന് ചരിത്രം സാക്ഷിയാണ്. ലോകത്തിലെ ഏറ്റവും പഴക്കമേറിയ വാണിജ്യ തുറമുഖം ഇന്ത്യയിലെ എന്റെ സ്വന്തം സംസ്ഥാനമായ ഗുജറാത്തിലെ ലോത്തലിലായിരുന്നു എന്നത് എടുത്തുപറയേണ്ടതാണ്. അതിനാൽ, മേഖലയിലെ സാമ്പത്തിക വെല്ലുവിളികൾക്ക് പൊതുവായതും ക്രിയാത്മകവുമായ പരിഹാരങ്ങൾ കണ്ടെത്തേണ്ടത് അത്യാവശ്യമാണ്.
ശ്രേഷ്ഠരേ ,
എല്ലാവരേയും ഉൾക്കൊള്ളുന്നതും അയവുള്ളതുമായ ഒരു ഇന്തോ-പസഫിക് സാമ്പത്തിക ചട്ടക്കൂട് നിർമ്മിക്കുന്നതിന് ഇന്ത്യ നിങ്ങളോടൊത്ത് പ്രവർത്തിക്കും. പ്രതിരോധശേഷിയുള്ള വിതരണ ശൃംഖലയുടെ മൂന്ന് പ്രധാന തൂണുകൾ ഉണ്ടായിരിക്കണമെന്ന് ഞാൻ വിശ്വസിക്കുന്നു: വിശ്വാസം, സുതാര്യത, സമയബന്ധിതം. ഈ ചട്ടക്കൂട് ഈ മൂന്ന് സ്തംഭങ്ങളെ ശക്തിപ്പെടുത്താനും ഇന്തോ-പസഫിക് മേഖലയിലെ വികസനത്തിനും സമാധാനത്തിനും സമൃദ്ധിക്കും വഴിയൊരുക്കാനും സഹായിക്കുമെന്ന് എനിക്ക് ഉറപ്പുണ്ട്.
വളരെ നന്ദി.
-ND-
(
പ്രധാനമന്ത്രിയുടെ ഓഫീസ്
പ്രമുഖ നടനും മുൻ എംപിയുമായ ഇന്നസെന്റിന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രമുഖ നടനും മുൻ എംപിയുമായ ഇന്നസെന്റിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു;
"പ്രശസ്ത നടനും മുൻ എംപിയുമായ ശ്രീഇന്നസെന്റിന്റെ നിര്യാണത്തിൽ വേദനിക്കുന്നു. പ്രേക്ഷകരെ ജനങ്ങളെ ആകർഷിക്കുന്നതിനും അവരുടെ ജീവിതത്തിൽ നർമ്മം നിറച്ചതിനും അദ്ദേഹം എക്കാലവും ഓർമ്മിക്കപ്പെടും. അദ്ദേഹത്തിന്റെ കുടുംബാംഗങ്ങളോടും ആരാധകരോടും അനുശോചനം രേഖപ്പെടുത്തുന്നു. അദ്ദേഹത്തിന്റെ ആത്മാവിന് ശാന്തി നേരുന്നു: പ്രധാനമന്ത്രി നരേന്ദ്രമോദി."
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ഒക്ടോബർ 13, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 96.43 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 15,823 പുതിയ കേസുകൾ
രോഗമുക്തി നിരക്ക് 98.06%; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 22,844 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,33,42,901 ആയി
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.61%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 2,07,653 പേർ; 214 ദിവസത്തിൽ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക് ; കഴിഞ്ഞ 110 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് ; കഴിഞ്ഞ 44 ദിവസമായി 3 ശതമാനത്തിൽ താഴെ
(ആകെ നടത്തിയത് 58.63 കോടി പരിശോധനകൾ